Melléklet a 15**/**2024. (I.29.)számú (H) bizottsági határozathoz

**PÁLYÁZATI FELHÍVÁS**

**UTÁNPÓTLÁS-NEVELÉSI FELADATOK TÁMOGATÁSÁRA**

**Kisújszállás Város Önkormányzata Képviselő-testületének Humán Erőforrás Bizottsága (a továbbiakban: Bizottság) a helyi sporttevékenységgel kapcsolatos feladatokról szóló 16/2015. (IV. 29.) önkormányzati rendelet 65. § (1) bekezdésében megfogalmazott átruházott hatáskörében eljárva pályázatot ír ki a Kisújszálláson működő, bejegyzett sportszervezetek 2024. évi utánpótlás-nevelési feladatainak támogatására.**

**A pályázók köre:** élsport-, versenysport szakosztályokat működtető helyi sportszervezetek.

A pályázatot e célra készített formanyomtatványon lehet benyújtani, mely átvehető a Polgármesteri Hivatal 21. sz. irodájában, vagy letölthető a [www.kisujszallas.hu](http://www.kisujszallas.hu) honlapról.

**A leadási határidő:** 2024. február 12. (hétfő)

**A leadás helye:** Kisújszállási Polgármesteri Hivatal 21-es iroda.

**Az elbírálás időpontja:** a Bizottság 2024. februári soros ülés

A Bizottság hiányosan vagy késve benyújtott pályázatokat nem támogat.

Nem nyújtható támogatás azon szervezeteknek, amelyek a 2023. évi támogatás összegével a megállapodásban foglalt határidőig, de legkésőbb a pályázat benyújtási határidejéig nem számoltak el.

Alapítvány részére támogatás nem adható.

A bizottság a támogatott pályázókkal megállapodást köt.

A pályázónak – ha a működési támogatási igényfelméréskor még nem tették meg – be kell nyújtaniuk a bírósági bejegyzésük másolatát.”

A kiíró fenntarja a jogot a pályázat eredménytelenné nyilvánítására.